અમદાવાદ: આત્મહત્યા માટે હોટસ્પોટ ગણાતી સાબરમતી નદીમાં આજે સવારે એક યુગલે ઝંપલાવ્યું હતું. આશ્રમરોડ વલ્લભસદન પાસેથી યુવક-યુવતીએ પડતું મુક્યું હતું. ફાયર બ્રિગેડની રેસ્કયુ ટીમે દ્વારા તેઓને બચાવવા શોધખોળ કરાઇ હતી પરંતુ બંનેની મૃત હાલતમાં જ લાશ મળી આવી હતી. હાલમાં પોલીસે બંનેની લાશને પીએમ માટે મોકલી અકસ્માત મોત નોંધાવાની કાર્યવાહી શરૂ કરી છે. ફાયર બ્રિગેડનાં સૂત્રો પાસેથી મળતી માહિતી મુજબ સાબરમતી નદીમાં ફાયર બ્રિગેડની રેસ્કયુ ટીમ પેટ્રોલિંગ કરી રહી હતી.